# data[].attributes.body
Té un funcionament senzill. Quan entres, et fa triar l'idioma, i  has d'escollir el personatge que més t'agradi de les diferents opcions que et dona.

Després, cal imprimir una plantilla de dibuix que proporciona l'aplicació, i els nens i nenes l'han de pintar com més els agradi. Un cop pintada, s'escaneja amb l'aplicació, que converteix el dibuix en 3D i crea una petita història amb ell.

# data[].attributes.body
Les seves utilitats educatives són treballar aspectes com la motricitat i la coordinació, relaxació i imaginació a l'hora de pintar. També penso que seria útil per introduir els nens al món de la realitat virtual, i seria una manera que estiguin motivats i mostrin interès.  És una aplicació lúdica, entretinguda i divertida.

# data[].attributes.body
Hi ha mestres que ja l'han fet servir a les aules i han deixat la seva opinió a la web Toolbox.

✅Tots coincideixen en el fet que és una activitat creativa i crida l'atenció dels nens. També mencionen que és visual, fàcil i innovadora.

❌Com a aspectes negatius, comenten que no és una aplicació ràpida de fer servir, perquè cal disposar de les làmines dels dibuixos impreses i, per tant, necessita una preparació prèvia. D'altra banda, només hi ha dos idiomes per triar, l'anglès i el castellà, és a dir que no hi ha possibilitat de fer-la servir en català.

# data[].attributes.body
Si hagués de fer-la servir a classe, preguntaria si algun nen sap què és la realitat augmentada, i faríem una pluja d'idees amb el que anessin dient. Després, faria grups de 3 o 4 nens, i els donaria un dibuix que haurien de pintar entre tots, dels colors que vulguin, per treballar la cooperació. Més tard, escanejaríem els dibuixos i, de manera interactiva, aniríem seguint la narració del conte.

A més, com que hi ha la possibilitat de configurar l'aplicació en anglès, la faria servir com a recurs perquè els nens tinguessin contacte amb una llengua estrangera.